CELEX: 32007D0624(01)
Language: el
Date: 2007-09-27 00:00:00
Title: 2007/624/ΕΚ: Απόφαση της Επιτροπής, της 27ης Σεπτεμβρίου 2007 , για τροποποίηση της απόφασης 2006/800/ΕΚ για να παραταθεί η εφαρμογή των σχεδίων για την εκρίζωση της κλασικής πανώλους των χοίρων στους αγριόχοιρους και τον επείγοντα εμβολιασμό των αγριόχοιρων κατά της νόσου αυτής στη Βουλγαρία [κοινοποιηθείσα υπό τον αριθμό Ε(2007) 4457]

28.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 253/43
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 27ης Σεπτεμβρίου 2007
   για τροποποίηση της απόφασης 2006/800/ΕΚ για να παραταθεί η εφαρμογή των σχεδίων για την εκρίζωση της κλασικής πανώλους των χοίρων στους αγριόχοιρους και τον επείγοντα εμβολιασμό των αγριόχοιρων κατά της νόσου αυτής στη Βουλγαρία
   [κοινοποιηθείσα υπό τον αριθμό Ε(2007) 4457]
   (Το κείμενο στη βουλγαρική γλώσσα είναι το μόνο αυθεντικό)
   (2007/624/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων (1), και ιδίως το άρθρο 16 παράγραφος 1 δεύτερο εδάφιο και το άρθρο 20 παράγραφος 2 τέταρτο εδάφιο,
   Εκτιμώντας τα ακόλουθα:
   
               (1)
            
            
               Η Επιτροπή εξέδωσε την απόφαση 2006/800/ΕΚ, της 23ης Νοεμβρίου 2006, για την έγκριση των σχεδίων για την εκρίζωση της κλασικής πανώλους των χοίρων στους αγριόχοιρους και τον επείγοντα εμβολιασμό των αγριόχοιρων στη Βουλγαρία (2) στο πλαίσιο μέτρων για την καταπολέμηση της κλασικής πανώλους των χοίρων.
            
         
               (2)
            
            
               Οι βουλγαρικές αρχές ενημέρωσαν την Επιτροπή σχετικά με την εξέλιξη της νόσου στη Βουλγαρία.
            
         
               (3)
            
            
               Δεδομένης της επιδημιολογικής κατάστασης στη Βουλγαρία, είναι σκόπιμο να παραταθεί η εφαρμογή των εγκριθέντων σχεδίων για την εκρίζωση και τον επείγοντα εμβολιασμό.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 4 της απόφασης 2006/800/ΕΚ αντικαθίσταται από το ακόλουθο κείμενο:
   
      «Άρθρο 4
      Εφαρμογή
      Η παρούσα απόφαση εφαρμόζεται έως τις 31 Δεκεμβρίου 2007».
   
   Άρθρο 2
   Η παρούσα απόφαση απευθύνεται στη Δημοκρατία της Βουλγαρίας.
   
      Βρυξέλλες, 27 Σεπτεμβρίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 316 της 1.12.2001, σ. 5. Οδηγία όπως τροποποιήθηκε τελευταία με την οδηγία 2006/104/ΕΚ (ΕΕ L 363 της 20.12.2006, σ. 352).
   
      (2)  ΕΕ L 325 της 24.11.2006, σ. 35.